மக்கள் மத்தியில் ஒரு பொதுவான கருத்து நிலவுகிறது. அது, டிஜிட்டல் என்றாலே இலவசம் என்பதுதான். இந்தக் கருத்தை மாற்றுவதற்கு ஒரு பிரம்மப்பிரயத்தனம் தேவையாய் இருக்கிறது. இது பொதுவான கருத்து என்றாலும், இதில் கணிசமான நபர்கள் மாறத் தொடங்கியிருக்கிறார்கள். நல்ல தரமான, எளிமையான சேவையை தந்தால், அதற்காகப் பணம் கொடுக்க நிறைய பேர் சமீபகாலமாக முன் வருவதை கவனிக்க வேண்டும். அமேசான், நெட்ஃப்ளிக்ஸ் போன்ற பலர் இதைக் கொண்டு வந்திருக்கிறார்கள். நல்ல வரவேற்பும் கிடைத்திருக்கிறது.